Piața mașinilor electrice prinde din ce în ce mai mult teren în România. Cele mai vândute modele.
În total, în primele zece luni, au fost înmatriculate 113.707 mașini în România. 1.819 dintre acestea au fost full electrice. Piața mașinilor electrice în octombrie e pe plus cu 136% față de aceeași perioadă 2019.
Piața mașinilor electrice prinde din ce în ce mai mult teren în România în ciuda crizei și a prețurilor mai mari decât la mașinile clasice.În luna octombrie au fost înmatriculate 373 de mașini electrice, cu 136% mai mult față de aceeași perioadă a anului trecut. Renault a vândut cele mai multe electrice în România. Următoarele în topul preferințelor sunt Skoda, Volkswagen, Hyundai, BMW, Smart și Nissan.Alexandru Vescu, manager vehicule electrice Renault România: "Mașinile electrice în România înregistrează un trend ascendent în 2020, contrar pieței totale, care momentan se află la o scădere de 27%. Acest parcurs de electrificare al parcului auto va continua și se va dezvolta foarte mult și în 2021".Dacia a anunțat prețurile pentru noile Logan și Sandero, între 8500 și 12.000 de euro costă ele în funcție de echipare. Iar noul Sandero Stepway costă între 12.000 și 14.000 de euro.